5. Komisia bude naďalej poskytovať finančnú pomoc so zameraním na projekty s komplexným záberom a silným vplyvom v súvislosti so zberom údajov.

2. Keďže skupiny obchodníkov siahajú mimo Európy, Komisia bude spolupracovať s Úradom OSN pre drogy a kriminalitu (UNODC), ktorý zohráva kľúčovú úlohu vo vývoji medzinárodne harmonizovaného zberu údajov, s cieľom pravidelne zmapovať globálne trasy nezákonného obchodovania so zbraňami do EÚ a sprístupní ich orgánom presadzovania práva vo všetkých členských štátoch.

1. Komisia vyzýva všetky členské štáty, aby vytvorili prepojené vnútroštátne kontaktné body pre strelné zbrane na účely rozvoja odborných znalostí a zlepšenia analytických a strategických správ o nedovolenom obchodovaní so strelnými zbraňami, a to najmä prostredníctvom kombinovaného používania balistických informácií a informácií o trestnej činnosti .

Operačný akčný plán (OAP) pre strelné zbrane už obsahuje väčšinu týchto opatrení. Týkajú sa, okrem iného, dní jednotnej akcie a operácií vedených na základe spravodajstva proti páchateľom a kľúčovým faktorom (napr. legálnym podnikateľským sektorom alebo expresným doručovateľským spoločnostiam). Justičná spolupráca medzi vnútroštátnymi orgánmi je tiež nástrojom boja proti nedovolenému obchodovaniu so strelnými zbraňami. Eurojust sa v posledných rokoch zapojil do niekoľkých významných prípadov, najmä v spojení s ďalšími trestnými činmi, ako napríklad obchodovaním s drogami.

Pokračovať v poskytovaní finančnej pomoci so zameraním na projekty s komplexným záberom a silným vplyvom v súvislosti so zberom údajov;

Zmapovať globálne trasy nezákonného obchodovania so zbraňami do EÚ prostredníctvom úradu UNODC;

Zároveň by sa však mala posilniť kapacita, aby bolo možné rýchlo reagovať na nové hrozby (napr. 3D tlač). Colné orgány na vonkajšej hranici EÚ – v spolupráci s inými orgánmi presadzovania práva a na základe informácií získaných od Europolu a iných systémov na analýzu údajov – zlepšia súčasné spoločné kritériá rizík v oblasti cla s cieľom posilniť zameranie na nedovolené obchodovanie so zbraňami a strelnými zbraňami.

Komisia na základe uvedených činností posúdi možnosť zriadenia detekčnej skupiny EÚ pozostávajúcej z Komisie a expertov členských štátov, ktorá by zaviedla program budovania a podpory kapacít v oblasti odhaľovania výbušnín a strelných zbraní. Takáto skupina by sa mohla spočiatku zamerať na poskytovanie podpory v rámci presadzovania práva a príslušné služby v členských štátoch, ako aj ďalšie rozšírenie, ak je to vhodné.

Sledovanie strelných zbraní je nevyhnutnou súčasťou vyšetrovania trestných činov súvisiacich so strelnými zbraňami a získania informácií o kanáloch pre nezákonné strelné zbrane. Rovnako dôležité je úspešne prerušiť prístup k výbušninám a prekurzorom výbušnín. Pri vyšetrovaní by pomohla aj možnosť sledovať strelivo, ktorá je v súčasnosti obmedzená.

Komisia vyzýva členské štáty, aby vykonali kontroly tovaru na vonkajších hraniciach založené na rizikách, či už ide o tovar v rámci obchodného styku (napr. kontajnery), osobnej dopravy (napr. osobné autá) alebo v batožine cestujúcich. Komisia na tento účel navrhuje vytvoriť na vonkajších hraniciach prioritné colné kontrolné opatrenie s členskými štátmi v súvislosti s nedovoleným obchodovaním so strelnými zbraňami a – pokiaľ je to možné – výbušninami. Komisia urýchli vykonávanie všetkých bezpečnostných opatrení stanovených v stratégii riadenia colných rizík a akčnom pláne a členské štáty by mali náležite pokračovať vo svojom úsilí. .

4.Keďže väčšinu infraštruktúry internetu vlastní a prevádzkuje súkromný sektor, Komisia začlení prevenciu a odhaľovanie nedovoleného obchodovania so strelnými zbraňami, ich súčasťami alebo komponentmi a výbušninami do aktuálnych partnerstiev so súkromným sektorom .

Prístup všetkých vnútroštátnych orgánov presadzovania práva, pohraničných a colných orgánov v rámci ich príslušných mandátov, by zároveň výrazne zlepšil efektívnosť operačnej činnosti v teréne. Možnosť súčasne vkladať alebo vyhľadávať informácie vo viacerých databázach obsahujúcich podobné alebo doplnkové informácie by sa mala naďalej využívať.

Táto interoperabilita sa už v praxi formuje prostredníctvom prebiehajúcich činností medzi Komisiou a Interpolom. Interpol modernizoval softvér „FIND“ tak, aby zahŕňal aj strelné zbrane, a usiloval sa o to, aby sa členské štáty dobrovoľne zapojili do pilotného projektu, ktorý sa uskutoční v prvej polovici roka 2016 a spočíva v súbežnom prehľadávaní vnútroštátnych databáz, SIS a iARMS. Nakoniec, hodnoty poľa „typ strelnej zbrane“ sa môžu vyhľadávať v obidvoch systémoch a možno porovnávať jednotlivé tabuľky opisujúce značky strelných zbraní

Komisia v súlade so závermi Rady z 8. októbra 2015 vyzýva členské štáty, aby systematicky vkladali informácie o hľadaných strelných zbraniach do SIS a zvýšili vkladanie informácií o strelných zbraniach do informačného systému Europolu (EIS) a systému iARMS Interpolu, ak sú k dispozícii.

Existencia rôznych systémov na výmenu informácií, ktoré využívajú rozličné orgány presadzovania práva na rôzne účely, no sú stále relevantné pre boj proti nedovolenému obchodovaniu so strelnými zbraňami a výbušninami, vyzdvihuje potrebu silnejšieho technického prepojenia. Komisia posúdi, ako čo najlepšie zabezpečiť ich účinnú zlučiteľnosť.

Europol zriadil v roku 2014 na žiadosť Rady kontaktné miesto pre strelné zbrane. Poskytuje strategickú a operačnú podporu pri prebiehajúcich vyšetrovaniach. K tomuto kontaktnému miestu je momentálne pridružených 21 členských štátov a 6 partnerov z tretích krajín . Kontaktné miesto pre strelné zbrane prijalo od svojho vzniku 3 089 príspevkov a približne 625 prípadov vyšetrovania vrátane informácií o 35 000 strelných zbraniach, 28 700 osobách a takmer 3 216 podozrivých spoločnostiach. Tento rok prijalo kontaktné miesto pre strelné zbrane 1 750 príspevkov. Komisia vyzýva všetky členské štáty, aby si aktívne vymieňali informácie a plne sa zapojili do činností kontaktného miesta pre strelné zbrane.

Maximalizácia využitia Európskeho informačného systému o bombách (EBDS)

Komisia v rámci akčného plánu EÚ o výbušninách financovala rozvoj Európskeho informačného systému o bombách (EBDS), ktorý v súčasnosti spravuje Europol. Systém EBDS spája takmer všetky členské štáty, ako aj Nórsko a Komisiu, a môže sa použiť na výmenu technických údajov týkajúcich sa výbušnín a materiálov CBRN, ako aj incidentov, trendov a zariadení.

Malo by sa zabezpečiť úplné pripojenie príslušných používateľov v členských štátoch a ďalšie úsilie by sa malo zamerať na identifikáciu všetkých príslušných možných používateľov a zabezpečenie odbornej prípravy svojich používateľov. Komisia navyše spolu s Europolom posúdi, či by mal systém EBDS zahŕňať informácie „včasného varovania“, detekčné schopnosti a či sa tento systém má prepojiť s inými vybranými európskymi databázami. Na doplnenie informácií, ktoré sa vymieňajú prostredníctvom systému EBDS, Komisia navrhne pravidelné brífingy v utajovanom prostredí, v ktorom si členské štáty a Europol vymenia špecializované posúdenia hrozieb súvisiacich s výbušninami.

Konkrétne opatrenia: Posúdenie existujúcich systémov na výmenu informácií dôležitých pre boj proti obchodovaniu so strelnými zbraňami a výbušninami s cieľom zabezpečiť ich technickú kompatibilitu s osobitným dôrazom na potrebu posilnenia policajno-colnej spolupráce a rozvoja plánovaného podľa návrhu smernice o strelných zbraniach; Zabezpečenie účinnej interoperability medzi existujúcimi informačnými systémami vrátane iARMS/SIS II v súvislosti s UMF; Rozšírenie používania iTrace, Európskeho informačného systému o bombách (EBDS) a analytického systému Europolu a zároveň zabezpečenie plného využitia jeho kontaktného miesta pre strelné zbrane; Zlepšenie výmeny balistických informácií prostredníctvom osobitnej platformy

5.UŽŠIA SPOLUPRÁCA S TRETÍMI KRAJINAMI

Ako sa uvádza v spoločnom oznámení Európskej komisie a vysokej predstaviteľky Únie pre zahraničné veci a bezpečnostnú politiku o európskej susedskej politike prijatom 18. novembra 2015, EÚ zintenzívni svoju spoluprácu so susednými krajinami v oblasti bezpečnostného rozmeru vrátane boja proti nedovolenému obchodovaniu s ľuďmi, nedovolenému obchodovaniu s ručnými a ľahkými zbraňami (RĽZ) a protidrogovej spolupráce.

Nedovolené obchodovanie so strelnými zbraňami a výbušninami a ich používanie by sa malo systematicky začleňovať do bezpečnostných dialógov s kľúčovými partnerskými krajinami a organizáciami. Tieto dialógy by mali tiež viesť, ak je to vhodné, k osobitným spoločným akčným plánom pre strelné zbrane a ak je to možné aj pre výbušniny, a zapojiť agentúry EÚ, akými sú napríklad Europol, Eurojust a CEPOL, ako aj príslušné medzinárodné organizácie ako OSN a INTERPOL. V určitých prípadoch (napríklad skonfiškované/vyradené strelné zbrane) by sa mohla zvážiť aj finančná pomoc EÚ, napr. v rámci nástroja na podporu stability a mieru, iných programov pomoci EÚ alebo rozpočtu SZBP.

Odborná príprava a iné podporné opatrenia (vrátane poskytovania príslušného vybavenia a nástrojov) na posilnenie kapacít partnerských krajín a iných príslušných tretích krajín proti nedovolenému obchodovaniu so strelnými zbraňami a výbušninami a ich používaniu by sa mala v prípade potreby zahrnúť do programov spolupráce na globálnej, regionálnej alebo bilaterálnej úrovni.

Posilnenie operačných činností a rozšírenie rozsahu pôsobnosti akčného plánu medzi EÚ a juhovýchodnou Európou

EÚ a jej partneri v juhovýchodnej Európe majú spoločný záujem o zlepšenie svojej spolupráce zameranej proti spoločným hrozbám v podobe nedovoleného obchodovania so zbraňami a výbušninami na vojenské účely.

Táto spolupráca sa ďalej rozvíjala prostredníctvom prijatia akčného plánu týkajúceho sa nedovoleného obchodovania so strelnými zbraňami medzi EÚ a regiónom juhovýchodnej Európy na roky 2015 – 2019.

Činnosti v rámci akčného plánu je potrebné urýchlene zintenzívniť, aby sa naďalej znižoval nezákonný tok strelných zbraní do EÚ. Europol by mal urýchliť vykonávanie operačného akčného plánu pre rok 2016 v rámci cyklu politík, najmä prostredníctvom zriadenia spoločných operácií založených na spravodajských informáciách a užšej spolupráce medzi styčnými dôstojníkmi v regióne a siete expertov na strelné zbrane.

Komisia zorganizuje druhú konferenciu začiatkom roku 2016 so svojimi partnermi zo západného Balkánu s cieľom posúdiť vykonávanie akčného plánu a diskutovať o budúcich krokoch, ako aj o návrhu rozšíriť tento akčný plán na nedovolené výbušniny.

Krajiny západného Balkánu vykonávajú vnútroštátne stratégie na boj proti obchodovaniu so zbraňami a šíreniu ručných a ľahkých zbraní. Pokrok v tejto oblasti sa monitoruje aj v rámci prístupových rokovaní uvedených v kapitole 24 – Spravodlivosť, sloboda a bezpečnosť.

Komisia na základe ponaučenia z podobných iniciatív zváži v spolupráci s kľúčovými partnermi význam schém spätného odkúpenia strelných zbraní v regióne.

Posilnenie spolupráce s krajinami Blízkeho východu a severnej Afriky (MENA)